CELEX: 22016D0726
Language: ro
Date: 2015-03-20 00:00:00
Title: Decizia nr. 43/2015 a Comitetului mixt al SEE din 20 martie 2015 de modificare a anexei II (Reglementări tehnice, standarde, încercări și certificare) la Acordul privind SEE [2016/726]

19.5.2016   
               
               
                  RO
               
               
                  Jurnalul Oficial al Uniunii Europene
               
               
                  L 129/18
               
            DECIZIA NR. 43/2015 A COMITETULUI MIXT AL SEE
      din 20 martie 2015
      de modificare a anexei II (Reglementări tehnice, standarde, încercări și certificare) la Acordul privind SEE [2016/726]
      COMITETUL MIXT AL SEE,
      având în vedere Acordul privind Spațiul Economic European („Acordul privind SEE”), în special articolul 98,
      întrucât:
      
                  (1)
               
               
                  Directiva 2014/33/UE a Parlamentului European și a Consiliului din 26 februarie 2014 de armonizare a legislațiilor statelor membre referitoare la ascensoare și la componentele de siguranță pentru ascensoare (1) trebuie încorporată în Acordul privind SEE.
               
            
                  (2)
               
               
                  Directiva 2014/33/UE abrogă, începând de la 20 aprilie 2016, Directiva 95/16/CE a Parlamentului European și a Consiliului (2), care este încorporată în acord și care, prin urmare, trebuie abrogată în cadrul acordului începând de la 20 aprilie 2016.
               
            
                  (3)
               
               
                  Prin urmare, anexa II la Acordul privind SEE ar trebui modificată în consecință,
               
            ADOPTĂ PREZENTA DECIZIE:
      Articolul 1
      Capitolul III din anexa II la Acordul privind SEE se modifică după cum urmează:
      
                  1.
               
               
                  După punctul 5 se introduce următorul punct (Directiva 95/16/CE a Parlamentului European și a Consiliului):
                  
                              „6.
                           
                           
                              
                                 32014 L 0033: Directiva 2014/33/UE a Parlamentului European și a Consiliului din 26 februarie 2014 de armonizare a legislațiilor statelor membre referitoare la ascensoare și la componentele de siguranță pentru ascensoare (JO L 96, 29.3.2014, p. 251).”
                           
                        
            
                  2.
               
               
                  Textul de la punctul 5 (Directiva 95/16/CE a Parlamentului European și a Consiliului) se elimină începând de la 20 aprilie 2016.
               
            
                  3.
               
               
                  La titlul „ACTE DE CARE PĂRȚILE CONTRACTANTE IAU CUNOȘTINȚĂ”, punctul 6 (Recomandarea 95/216/CE a Comisiei) se renumerotează ca fiind punctul 1.
               
            Articolul 2
      Textele Directivei 2014/33/UE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
      Articolul 3
      Prezenta decizie intră în vigoare la 21 martie 2015, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*).
      Articolul 4
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
      
         Adoptată la Bruxelles, 20 martie 2015.
         
            
               Pentru Comitetul mixt al SEE
            
            
               Președintele
            
            Gianluca GRIPPA
         
      
      
         (1)  JO L 96, 29.3.2014, p. 251.
      
         (2)  JO L 213, 7.9.1995, p. 1.
      
         (*)  Nu au fost semnalate obligații constituționale.